ไม่ทำแล้วทีกรอยทะเลบางขุนเทียน กทม.ศึกษาเสร็จแล้วเก็บเข้าลิ้นชัก
อัศวินว่าแพงปักเสาไฟฟ้าแทน,ที่ป่าชายเลนทะเลบางขุนเทียน เมื่อวันที่ 25 พ.ค. พล.ต.อ.อัศวิน ขวัญเมือง ผู้ว่าฯ กทม. เปิดเผยภายหลังเป็นประธานในพิธีรับมอบเงินสนับสนุนกองทุนปลูกป่าในใจคนตามศาสตร์พระราชาว่า ขณะนี้มีหน่วยงานต่างๆร่วมบริจาคเงินสมทบทุนโครงการปลูกป่าชายเลนทะเลบางขุนเทียน เพื่อป้องกันน้ำทะเลกัดเซาะชายฝั่งเป็นเงินกว่า 11.6 ล้านบาทแล้ว โดยวันนี้ (25 พ.ค.) มีอาสาสมัครจากองค์กรต่างๆกว่า 300 คน อาทิ บริษัท บีทีเอส กรุ๊ป โฮลดิ้งส์ จำกัด (มหาชน) บริษัท กรุงเทพธนาคม จำกัด บริษัท คิว แอดเวอร์ไทซิ่ง จำกัด บริษัท ไอคอนสยาม จำกัด บริษัท มาริอาร์ท ประเทศไทย จำกัด มาร่วมลงพื้นที่ปลูกป่าชายเลนด้วย,พล.ต.อ.อัศวินกล่าวว่า โครงการปลูกป่าฯ ได้ดำเนินการไปแล้วจำนวน 56 ไร่ เกิดการทับถมของตะกอน ทำให้พื้นที่ดินเขตบางขุนเทียนได้พื้นที่กลับคืนมาสูง 30-60 ซม. แต่ช่วง 5 เดือนที่ผ่านมา ไม่สามารถปลูกป่าชายเลนเพิ่มเติมได้ เนื่องจากน้ำทะเลหนุนสูงมาก จากนี้ตนตั้งเป้าภายในเดือนมิถุนายนนี้จะปลูกป่าชายเลนเพิ่มให้ได้อีก 70 ไร่ สำหรับการปักเสาไฟฟ้า คอนกรีตที่ไม่ได้ใช้งานแล้ว ซึ่งได้รับมอบจากการไฟฟ้านครหลวง (กฟน.) เพื่อทำแนวกั้น ชะลอ หรือลดความแรงของคลื่นนั้น กทม.ได้ปักเสาครบทั้งหมดแล้วจำนวน 1,100 ต้น อยู่ระหว่างประสานขอจากการไฟฟ้าส่วนภูมิภาคเพิ่มเติมอีก 50,000 ต้น,ผู้สื่อข่าวถามว่า โครงการก่อสร้างคันหินดักตะกอนรูปตัวที หรือที-กรอย เพื่อเป็นแนวกันคลื่นกัดเซาะชายฝั่งถาวร มีความคืบหน้าอย่างไร พล.ต.อ.อัศวินกล่าวว่า โครงการดังกล่าวมีการศึกษาเสร็จเรียบร้อยแล้ว แต่เนื่องจากการก่อสร้างที-กรอย จำเป็นต้องใช้งบประมาณจำนวนมาก 5,000-6,000 ล้านบาทจึงยังไม่นำมาพิจารณาดำเนินการ ทั้งนี้ อยากให้ทุกคนได้มีส่วนร่วมในการรักษาแผ่นดินไทย จึงใช้วิธีการมีส่วนร่วมที่ดำเนินการอยู่ในปัจจุบัน ซึ่งสามารถคืนพื้นดินให้กับประเทศไทยได้.
ขณะนี้มีหน่วยงานต่างๆร่วมบริจาคเงินสมทบทุนโครงการปลูกป่าชายเลนทะเลบางขุนเทียน เพื่อป้องกันน้ำทะเลกัดเซาะชายฝั่ง
ป่าชายเลน,ทะเลบางขุนเทียน,บางขุนเทียน,น้ำทะเลกัดเซาะชายฝั่ง,เสาไฟฟ้า,ข่าวทั่วไป